- MADIU
- <
- 27
- >

27
Isakaisi Yesu baisa Pailato
(Mk 15.1; Lk 23.1-2; Yn 18.28-32)
1 Obulubuvisiga komwaidosi tolula kasi tokugwa deli kaidadala valu ikikeiwalasi gulitinidesi mwada bikatumataisi Yesu. 2 E iyuwolaisi Yesu, ivakoulisi e iuyokaisi tokwaraiwaga Pailato.qMatauna Ponitio Pailato, mina Roum eivigakaisi si tokwaraiwaga paila mapilasina Yudia, Sameria deli Idumia, eiyosi la karaiwaga 26 AD bila 36 AD.
Yudasa ikaliga
(VA 1.18-19)
3 Tutala tokwasesila Yudasa igisi bogwa ikamogaisi matauna, ininavila, ikaimili siliba kweluwotolu baisa tolula kasi tokugwa deli kaidadala valu, 27.3-8 VA 1.18-19 4 ikaibiga, kawala, “Lamitugaga paila lakasali tobwaila bikaliga.”
Ikaibigasi, kawasi, “O, desi wala. Baisa yoku wala kam pakula.”
5 Yudasa ilavi siliba wa Bwala Kwebumaboma e isilavi matausina ila. E imwena wa kai ibuligigi kaiyola, ilou ikasinekukwa.
6 Mitaga tolula kasi tokugwa ikauwaisi siliba, ikaibigasi, “Baisa mapula buyavi, e gala ibodi Mosese la KaraiwagarKugisi Md 12.2 kala katumiki. kidamwa bitasailisi okabosakaila semakavi.” 7 Ininanamsasi e ikauwaisi siliba igimlokaisi kwabila yagala Tobubula Kulia mwada makubilana bivigakaisi togilagala kasi laka. 8 E mauula tuta baisa idouvilaisi makubilana Kubilela Buyavi.
9 E avaka Yeremaia tovitoubobuta ilivalasMatauna Yeremaia eilivala paila tobubula kulia (Yer 18.1-3) deli kala gimwala kwabila (Yer 32.6-10). Mitaga biga mabigana kala ginigini isisu mailela 9-10 baisa tovitoubobuta Sekaraia la biga (kugisi Sek 11.12-13). gala isala, ikaibiga, kawala, “Mimilisi mina Isireli mwada bimapwaisi taitala tau, e mapula matauna siliba kweluwotolu. Mapaila ikauwaisi makwaisina, 27.9-10 Sek 11.12-13 10 igimolaisi kwabila yagala Tobubula Kulia, makawala Guyau ikaraiwogaigu.”
Pailato ikatupoi Yesu
(Mk 15.2-5; Lk 23.3-5; Yn 18.33-38)
11 E Yesu itotu omatala tokwaraiwaga, e tokwaraiwaga ikatupoi matauna, kawala, “Ki, yoku si giyouveka mina Yudia?”
Yesu iluki matauna, kawala, “Yokula lokukwaibiga.”tYokula lokukwaibiga. Gagabila bitagini, “E, lokukwamokwita goli.” 12 Mitaga tutala tolula kasi tokugwa deli kaidadala valu itabinakaisi matauna, gala imapu kwaitala biga.
13 Mapaila Pailato iluki matauna, kawala, “Ki, gala lokulagi kwaivila vavagi ikamitulaimsi?”
14 Mitaga Yesu gala ivitakauloki matausina, e gala kwaitala kamatula imapu; mapaila tokwaraiwaga saina itutu wowola.
Ikaraiwagasi Yesu bikaliga
(Mk 15.6-15; Lk 23.13-25; Yn 18.39—19.16)
15 Tokwaraiwaga la bubunela otutala LuvapelauKugisi “paka” olumoulela makasana Biga Kala Katumiki. Pakala bitaneku baisa tobobawa avai tomipuki magisi. 16 E wa tuta matutowena isisu taitala tomipuki la sula kwaiveka, yagala Baraba. 17 Mapaila tutala isigugulasi, Pailato iluki matausina, kawala, “Availa magimi bataneku omitami? Kaina Baraba kaina Yesu idokaisi Keriso?”vYesu idokaisi Keriso.Bidubadu buki pilabubogwa iginisi “Yesu idokaisi Mesaia.” Kugisi makasana Biga Kala Katumiki. 18 Paila inikoli ikasalaisi matauna uula si pogi.
19 E tuvaila, tutala Pailato isili okaboyakala, la kwava iwitali biga baisa matauna, ikaibiga, kawala, “Taga bukuvagi avaka baisa tomitukwaibwaila matauna; paila saina mmayuyu lalumkoli lagaila paila matauna wa mimi.”
20 Tolula kasi tokugwa deli kaidadala valu itainonaisi tobobawa, kidamwa binigadasi bitaneku Baraba, e bikatumataisi Yesu. 21 E tuvaila tokwaraiwaga iluki matausina, kawala, “Kasitaiyu matausina availa magimi bataneku omitami?”
Ikaibigasi, kawasi, “Baraba.”
22 E Pailato iluki matausina, kawala, “Avaka bavigaki Yesu idokaisi Keriso?”
Komwaidosi matausina ikaibigasi, kawasi, “Kukwatukorosi matauna.”
23 Mitaga Pailato ikatupoi, kawala, “Avaka dimlela? Avai mitugaga leivagi?”
Mitaga saina minimani idouwaisi, kawasi, “Kukwatukorosi matauna.”
24 Pailato igisi gala ikalisau matausina, mitaga saina ikaninisisi. Mapaila ikau sopi, iwini yamalawPailato eidoki winawina bivituloki titoulela mwada tobwaila wala. omitasi tobobawa, ikaibiga, kawala, “Gala agu pakula la kaliga matauna;xla kaliga matauna: Mimilisi buki pilabubogwa iginisi “la kaliga matauna tobwaila”. yokomi wala kami pakula.” 27.24 Kak 21.6-9
25 E tomota komwaidosi ivitakaulokaisi, kawasi, “Desi wala! kama pakulasi la kaliga e litumaiasi kasi pakula.”
26 E itaneku Baraba baisa matausina; ikaraiwaga iwawaiyasi Yesu, oluvi ikasali kidamwa bikatukorosaisi matauna.
Tokwabilia ikatudeuwaisi Yesu
(Mk 15.16-20; Yn 19.2-3)
27 Tokwaraiwaga la tokwabilia ilauwaisi Yesu ola bwala tokwaraiwaga, ikatuyoulisi tokwabilia kasi boda omatala. 28 Ivililaisi kala kwama e ivisikomaisi kakapula yabweyani.yMiyana kaina taitala tokwabilia kala kakapula. 29 Ivilaisi doula kala butia isailisi okulula, e kai oyamala kakata. Itapopula kwetutusi, ikavisakaisi omatala, igugovaisi, kawasi, “Wo! si giyouveka mina Yudia.” 30 Igiusailisi matauna, e iyosisi kai ilopetaisi pwanetala. 31 E bogwa ikatudeuwaisi matauna, ivililaisi miyana kakapula e ivisikomaisi kala kwama; e ivakoulisi ivisunupuloiyaisi kidamwa bikatukorosaisi matauna.
Ikatukorosaisi matauna
(Mk 15.21-32; Lk 23.26-43; Yn 19.17-27)
32 Isusunapulasi, ibanaisi taitala guma SairinizMapilana Sairini si viloumatala mina Libia mapilana Africa opiliyavata. yagala Saimoni; e iyosisi ikaraiwagasi bikeula Yesu la korosi.aMimilisi idokaisi ikokeula pilatala wala kai, mapilana bisaipelasi kokola kaiwonaku. E matauna mwada bikatumataisi isim kala karaiwaga bikeula mapilana bilau bila ambaisa bikatumataisi. 33 E bogwa iviloubusisi mapilana baleku idokaisi Goligota (e kidamwa takatumikaisi, baisa Viluwela PwanetabKatitaikina mapilana kwaitala dukutotu eisisu kala gigisa makawala tomata pwanetala wala.), 34 itagulikaisi waini deli kalulacBaisa makawala kwinini bivimomwaisi mwada kala mmayuyu sitana bimanum (kugisi Mk 15.23). mwada bipilasaisi kala mmayuyu. E tutala bogwa imomkoli sitana, ipaiki gala magila bimom. 27.34 Sam 69.21
35 Ikatukorosaisi matauna; e ivilaisi kala kwama ikowobobutasi availa bikau avaka.davaila bikau avaka. Mimilisi wala buki pilabubogwa ikatumkulovaisi mailela 35, kawasi, “kidamwa avaka tovitoubobuta eilivala gala bisala, kawala, ‘Isigalaisi agu kwama taitala baisa taitala, e paila agu kwakapula ikowobobutasi.’ ” (Kugisi Sam 22.18 deli Yn 19.24).27.35 Sam 22.18 36 Oluvi isilaisi iyamataisi matauna. 37 Isailisi walakaiwa odabala kala tabinona, kawala, “Matauna Yesu si Giyouveka mina Yudia.” 38 E ikatukorosaisi deli matauna taiyu tolibulebu,etaiyu tolibulebu.Gagabila bitagini “taiyu tokowolova karaiwaga”. taitala ola kakata, taitala ola kikiwama.
39 Matausina ililoulasi ititageunasi ibigigagaisi matauna, 27.39 Sam 22.7; 109.25 40 e ikaibigasi, kawasi, “Ki, yoku bukukodidaimi Bwala Kwebumaboma e yam kwaitolu bukukwaliai? Kukwatumovaim titoulem; kidamwa yoku Yaubada Latula kubusi metoya wa korosi.” 27.40 Md 26.61; Yn 2.19
41 Makawala goli tolula kasi tokugwa deli toninitalapula paila Karaiwaga deli kaidadala valu ikatudeuwaisi matauna, kawasi, 42 “Eikatumovi tomota ituwoli mitaga gala gagabila bikatumovi titoulela. Ki, matauna ma giyouvekasi yakamaisi mina Isireli? Kidamwa tuta matutona bibusi titoulela metoya wa korosi bitadubumaisi matauna. 43 Leidubumi Yaubada; ibodi tuta baisa Yaubada bikoli, kidamwa magila matauna; paila leikaibigi, kawala, ‘Yeigu Yaubada Latula.’ ” 27.43 Sam 22.8
44 E matausina tolibulebu goli leikatukorosaisi deli matauna ilulukwaisi matauna makawala.
Yesu ikaliga
(Mk 15.33-41; Lk 23.44-49; Yn 19.28-30)
45 Bogwa itowota kalasia e valu komwaidona idudubila igau ila itobala kalasia. 46 E bogwa itobala kalasia, Yesu kaigala kaigaveka idou obonasi mina Iberu, kawala, “Eli, Eli, lema sabakitani?”fEli, Eli, lema sabakitani.Mabigana “Eli” baisa kala lega mina Iberu si biga “Ulo Yaubada”, deli mabigasina “lema sabakitani” baisa kala lega mina Aram si biga “avaka dimlela lokusilavaigu?” E baisa, “Ulo Yaubada, ulo Yaubada, avaka dimlela lokusilavaigu?” 27.46 Sam 22.1
47 Mimilisi matausina itotusi baisa, ilagaisi e ikaibigasi, kawasi, “Matauna idoudou baisa Ilaitia.”gObonasi mina Iberu maigana Ilaitia deli mabigana Eli kasi lega sitana makawala. 48 E nanakwa taitala isakaula, ikau toutou, ividagu deli waini pwayuyu, e ibabi wa kai mwada bivimom. 27.48 Sam 69.21
49 Mitaga komwaidosi ikaibigasi, kawasi, “Desi, iga bitagisaisi kaina Ilaitia bima bikoli matauna.”hMimilisi buki pilabubogwa ikatumkulovaisi mailela 49, kawasi, “Mitaga taitala ikau kaiyala ibasi visiala Yesu, e buyavi toyo sopi igiposisi.” (Kugisi Yn 19.34)
50 E Yesu iwaiweya e itugwali la baloma ikaliga.
51 E ka, Bwala Kwebumaboma kala taboda karekwaiMiyana itabodi matabudona Bomakikila Sainela olopola Bwala Kwebumaboma. Kugisi makasana Biga Kala Katumiki. itavisiki yayu metoya walakaiwa e watanawa. E pwaipwaia ilikuliku, dakuna itavisisi. 27.51 Sun 26.31-33 52 Laka tuvaila ikapogegasi, e bidubadu totapwaroru tokwaligabogwa itokaiasi imovavausi. 53 E isunapulasi metoya okasi laka. E igau Yesu itokaia imovavau, matausina tokwaligabogwa iviloubusisi Valu Kwebumaboma,jMapilana Yerusalem. e iyoulapulasi baisa bidubadu.
54 Tutala kumatoula deli matausina iyamataisi Yesu igisaisi likuliku toyo avaka ikaloubusi, immakiusasi sainela, e ikaibigasi, kawasi, “Mokwitala matauna Yaubada Latula.”
55 E bidubadu vivila tuvaila itotusi kaduwonaku igigisaisi, minasina bogwa leibokulaisi Yesu metoyasi mapilana Galili, leiwotitalaisi matauna. 27.55-56 Lk 8.2-3 56 Mimilisi minasina igasi Meri MagidalinikMinana im Magidala (kaina Magadana), mapilana isisu olumata Milaveta Galili opilikwaibwaga. sola Meri inasi Yemesa deli Yosepa, toyo inasi Sebedi litula.
Yosepa ibaku Yesu
(Mk 15.42-47; Lk 23.50-56; Yn 19.38-42)
57 Isisu taitala tau saina bidubadu la guguwa. Matauna guma AlimatialMapilana Alimatia isisu Yerusalem opiliyavata kala kaduwonaku Giribwa bitala Tukwaukwa (35 km). e yagala Yosepa, e itoligalega baisa Yesu goli. Eikoyavi,mBaisa igau gala bisalili kalasia, paila uula igau isalili kalasia sabate bogwa bivitouula. 58 e matauna ilokaia Pailato, inigadi wowola Yesu. E Pailato ikaraiwaga bisakaisi matauna. 59 Yosepa ikau wowola, ikapoliki omwaikapula yamigileu yapupwakau, 60 ibaku ola laka titoulela; makwaina kwaivau e leikeli metoya odakuna;nMimilisi mina Yudia bikelaisi kasi laka metoya odakuna e baisa bibakwaisi si tomata, oluvi bikatubilibilisi kwaitala dukutotu bikatubodaisi kabosuvi. e ilopipili kwaitala dakuna kwaiveka owodola laka, e isilavi baisa. 61 Meri MagidalinioKugisi mailela 56 kala katumiki. sola Meri ituwolipKugisi mailela 56. isisuaisi baisa isilaisi owodola laka.
Toyausa iyausasi wa laka
62 Tutala bogwa leiwokuva Yamla Katubaiasa, e eiyam tolula kasi tokugwa toyo Parisi isigugulasi omatala Pailato, 63 e ikaibigasi, kawasi, “Tomoya! Kaluluwaisi tutala matauwena tosasopa isisu tomomova ikaibiga, kawala, ‘Yam kwaitolula batokaia bamovavau.’ 27.63 Md 16.21; 17.23; 20.19; Mk 8.31; 9.31; 10.33-34; Lk 9.22; 18.31-33 64 Mapaila bukukwaraiwaga biyamataisi mokwita laka, igau yam kwaitolula; kaina la toligalega bilosi biveilauwaisi matauna, e bilivalasi baisa tomota, kawasi, ‘Bogwa leitokaia imovavau.’ E sopa makwaina ivabodanim bikalisau makwaina ikugwa.”qBaisa Yesu la kamatula paila titoulela kidamwa matauna Mesaia, eidokaisi biga sopa wala.
65 Pailato iluki matausina, kawala, “KukwauwaisirKukwauwaisi.Gagabila bitagini “Bogwala isim”. mi toyausa; bogwa kukwatetasi yausa. Kulosi kuyausasi laka bibwaina.”
66 Mapaila ilosi, e ivigakaisi laka bibwaina; itakaibasaisi dakuna makwaina, e ikaraiwogaisi toyausa biyausasi.

- MADIU
- <
- 27
- >

q 27:2 Matauna Ponitio Pailato, mina Roum eivigakaisi si tokwaraiwaga paila mapilasina Yudia, Sameria deli Idumia, eiyosi la karaiwaga 26 AD bila 36 AD.

27:3 27.3-8 VA 1.18-19

r 27:6 Kugisi Md 12.2 kala katumiki.

s 27:9 Matauna Yeremaia eilivala paila tobubula kulia (Yer 18.1-3) deli kala gimwala kwabila (Yer 32.6-10). Mitaga biga mabigana kala ginigini isisu mailela 9-10 baisa tovitoubobuta Sekaraia la biga (kugisi Sek 11.12-13).

27:9 27.9-10 Sek 11.12-13

t 27:11 Yokula lokukwaibiga. Gagabila bitagini, “E, lokukwamokwita goli.”

u 27:15 Kugisi “paka” olumoulela makasana Biga Kala Katumiki.

v 27:17 Yesu idokaisi Keriso.Bidubadu buki pilabubogwa iginisi “Yesu idokaisi Mesaia.” Kugisi makasana Biga Kala Katumiki.

w 27:24 Pailato eidoki winawina bivituloki titoulela mwada tobwaila wala.

x 27:24 la kaliga matauna: Mimilisi buki pilabubogwa iginisi “la kaliga matauna tobwaila”.

27:24 27.24 Kak 21.6-9

y 27:28 Miyana kaina taitala tokwabilia kala kakapula.

z 27:32 Mapilana Sairini si viloumatala mina Libia mapilana Africa opiliyavata.

a 27:32 Mimilisi idokaisi ikokeula pilatala wala kai, mapilana bisaipelasi kokola kaiwonaku. E matauna mwada bikatumataisi isim kala karaiwaga bikeula mapilana bilau bila ambaisa bikatumataisi.

b 27:33 Katitaikina mapilana kwaitala dukutotu eisisu kala gigisa makawala tomata pwanetala wala.

c 27:34 Baisa makawala kwinini bivimomwaisi mwada kala mmayuyu sitana bimanum (kugisi Mk 15.23).

27:34 27.34 Sam 69.21

d 27:35 availa bikau avaka. Mimilisi wala buki pilabubogwa ikatumkulovaisi mailela 35, kawasi, “kidamwa avaka tovitoubobuta eilivala gala bisala, kawala, ‘Isigalaisi agu kwama taitala baisa taitala, e paila agu kwakapula ikowobobutasi.’ ” (Kugisi Sam 22.18 deli Yn 19.24).

27:35 27.35 Sam 22.18

e 27:38 taiyu tolibulebu.Gagabila bitagini “taiyu tokowolova karaiwaga”.

27:39 27.39 Sam 22.7; 109.25

27:40 27.40 Md 26.61; Yn 2.19

27:43 27.43 Sam 22.8

f 27:46 Eli, Eli, lema sabakitani.Mabigana “Eli” baisa kala lega mina Iberu si biga “Ulo Yaubada”, deli mabigasina “lema sabakitani” baisa kala lega mina Aram si biga “avaka dimlela lokusilavaigu?”

27:46 27.46 Sam 22.1

g 27:47 Obonasi mina Iberu maigana Ilaitia deli mabigana Eli kasi lega sitana makawala.

27:48 27.48 Sam 69.21

h 27:49 Mimilisi buki pilabubogwa ikatumkulovaisi mailela 49, kawasi, “Mitaga taitala ikau kaiyala ibasi visiala Yesu, e buyavi toyo sopi igiposisi.” (Kugisi Yn 19.34)

i 27:51 Miyana itabodi matabudona Bomakikila Sainela olopola Bwala Kwebumaboma. Kugisi makasana Biga Kala Katumiki.

27:51 27.51 Sun 26.31-33

j 27:53 Mapilana Yerusalem.

27:55 27.55-56 Lk 8.2-3

k 27:56 Minana im Magidala (kaina Magadana), mapilana isisu olumata Milaveta Galili opilikwaibwaga.

l 27:57 Mapilana Alimatia isisu Yerusalem opiliyavata kala kaduwonaku Giribwa bitala Tukwaukwa (35 km).

m 27:57 Baisa igau gala bisalili kalasia, paila uula igau isalili kalasia sabate bogwa bivitouula.

n 27:60 Mimilisi mina Yudia bikelaisi kasi laka metoya odakuna e baisa bibakwaisi si tomata, oluvi bikatubilibilisi kwaitala dukutotu bikatubodaisi kabosuvi.

o 27:61 Kugisi mailela 56 kala katumiki.

p 27:61 Kugisi mailela 56.

27:63 27.63 Md 16.21; 17.23; 20.19; Mk 8.31; 9.31; 10.33-34; Lk 9.22; 18.31-33

q 27:64 Baisa Yesu la kamatula paila titoulela kidamwa matauna Mesaia, eidokaisi biga sopa wala.

r 27:65 Kukwauwaisi.Gagabila bitagini “Bogwala isim”.

© 1984 PNGBS