- YONI IGISIMLILI
- <
- 20
- >

20
Kwelakatuluwotala taitu
1 Oluvi lagisi taitala anelosi leibusi metoya wa labuma leima odabala pwaipwaia e oyamala iiyosi buluvala UveyanKugisi 9.1. deli yatala katupipi tanumnumta. 2 E iyosi minana tougega, minawena keiyuna nabogwa, yagala Diabolo kaina Setani, iyuwoli matauna bisisu paila kwelakatuluwotala taitu. 20.2 Vit 3.1 3 E anelosi ilavi matauna ila oUveya ikobudoki Uveya ikokikiti, mapaila gala gagabila tuvaila bisepuloki mina watanawa igau avai tuta wala biwokuva makwaisina kwelakatuluwotala taitu. Oluviga ibodi bitanekwaisi matauna bisunapula paila tuta pikekita wala.
4 E agisi bidubadu takaikaia, deli matausina eisisuaisi odabala makwaisina, e Yaubada ikasali karaiwaga kidamwa matausina bimila toyakalasi. E agisi bilomasi matausina ikatumataisi paila eikamitulaisi biga kwekamokwita avaka Yesu ikimitali, e paila eikamitulaisi Yaubada la biga. Gala eitapwarorusi baisa minana buludililama kaina la tokolu, e gala eiginisi kaivitusilaoKugisi YG 13.16; 14.9. buludililama odubasi kaina oyumasi. Matausina isisuaisi ikikaraiwagasi deli Keriso makawala giyouvakaveka paila kwailakatuluwotala taitu. 20.4 Dan 7.9,22 5 (E kesalaga komwaidosi wala tokwaliga gala bimovavausi igau avai tuta wala kwelakatuluwotala taitu biwokuva.) Baisa goli mmovavau kwematala. 6 Matausina mabudona mmovavau kwematala biyubwailasi paila si sibwabwaila e saina bimwasawasi sainela. Makwaina kaliga kwaiyuwelapKaliga kwematala baisa woula bikaliga mitaga bilomala tomota bimova. Kaliga kwaiyuwela baloma bikaliga e matauna bikaligimolila, gala tuvaila bimovavau. Kugisi mailela 14 deli YG 21.8. gala bipeula biyosi matausina. Matausinaga Yaubada deli Keriso si tolula, e bikikaraiwagasi deli matauna kwelakatuluwotala taitu.
Setani imama
7 Igau makwaisina kwelakatuluwotala taitu biwokuva, Setani bitanekwaisi metoya okala katupipi, 8 e bisunapula mwada bisepuloki komwaidosi mina watanawa odabala pwaipwaia, baisa Gogi deli Magogi.qGogi deli Magogi: Maigasina ikibuboti boda ituwoli ituwoli ititogugulasi mwada bikabiliasi deli Yaubada la tomota (Kugisi Isi 38.1—39.20). Setani bimai bisiguliki komwaidosi paila kabilia, kasi bawa makawala kanakenuva okawolawa. 20.8 Isi 7.2; 38.2,9,15 9 Matausina saina bidugaga imaisi ikaligiaki valu, ivabodaisi kasi kabeikau Yaubada la tomota, deli mapilana valu pilimbwaililarMapilana Yerusalem. matauna. Mitaga kova ibusi ima metoya wa labuma ivakammwaisi matausina. 10 Oluvi ilavaisi matauna Diabolo, matauwena leisipukoli matausina, e ila makwaina milaveta kova deli salipa maiinela saina peuluvagasi, ambaisaga eilaibogwisi matausina buludililama deli tovitoubobuta tokwayapila. E baisa bibodasi kasi mmayuyu yumyam bugibogi tuta gala kala vigimkovila.
Kwevakaigaga yakala
11 Oluvi lagisi kwaitala kwevakaigaga takaikaia kwepupwakau deli matauna isisu odabala makwaina. Labuma deli pwaipwaia imileiwausi metoya omatala, e gala tuvaila bitagisi. 20.11-12 Dan 7.9-10 12 E agisi bilomasi tokwaliga gweguya deli tokai itogugulasi omatala makwaina takaikaia. Buki bidubadu iulisaimwaisi, e oluvi iulisaimwaisi pilatala buki tuvaila, mapilawena bukila momova.sKugisi YG 3.5 kala katumiki. E Yaubada iyakali tokwaliga makawala avaka bogwa eivagaisi, makawala bogwa kala ginigini isisu mapilasina buki. 13 Oluvi bolita itugwali matausina eidoumsi. E Kaliga deli si valutKugisi YG 1.18 kala katumiki. baloma itugwalaisi si tokwaliga bilomasi. E komwaidosiga Yaubada iyakali makawala avaka bogwa eivagaisi. 14 E Yaubada ilavi Kaliga deli si valu baloma ilosi makwaina milavetala kova. Makwaiwena goli milavetala kova baisa kaliga kwaiyuwela. 15 Availa availa yagasi gala isisu obukila momova ilavaisi ilosi makwaina milavetala kova.

- YONI IGISIMLILI
- <
- 20
- >

n 20:1 Kugisi 9.1.

20:2 20.2 Vit 3.1

o 20:4 Kugisi YG 13.16; 14.9.

20:4 20.4 Dan 7.9,22

p 20:6 Kaliga kwematala baisa woula bikaliga mitaga bilomala tomota bimova. Kaliga kwaiyuwela baloma bikaliga e matauna bikaligimolila, gala tuvaila bimovavau. Kugisi mailela 14 deli YG 21.8.

q 20:8 Gogi deli Magogi: Maigasina ikibuboti boda ituwoli ituwoli ititogugulasi mwada bikabiliasi deli Yaubada la tomota (Kugisi Isi 38.1—39.20).

20:8 20.8 Isi 7.2; 38.2,9,15

r 20:9 Mapilana Yerusalem.

20:11 20.11-12 Dan 7.9-10

s 20:12 Kugisi YG 3.5 kala katumiki.

t 20:13 Kugisi YG 1.18 kala katumiki.

© 1984 PNGBS