- LUKA
- <
- 24
- >

24
Yesu itokaia
(Md 28.1-10; Mk 16.1-8; Yn 20.1-10)
1 Obulubuvisiga Sunday minasina vivila ilosi wa laka, ilauwaisi bulami leikatubiasaisi. 2 E ibanaisi dakuna bogwa ikanuwada metoya wa laka. 3 Mitaga tutala isuvisi gala ibanaisi wowola. 4 Saina ininayuwasi paila baisa, e ka! taiyu tauwau itotusi otalisi minasina, kasi kwama yaguyugwayu sainela. 5 Ikokolasi, ikululusi, e migisi opwaipwaia, e tauwau ilukwaisi minasina, kawasi, “Veve! Avaka paila kunainevisi tomomova oluwalaisi tomata? 6 Gala isisu baisa. Bogwa eitokaia imovavau. Kululuwaisi ammakawala ilukwaimi tutala isisu Galili, 24.6-7 Md 16.21; 17.22-23; 20.18-19; Mk 8.31; 9.31; 10.33-34; Lk 9.22; 18.31-33 7 kawala, ‘Ibodi bikasalaigusi yeigu Latula Tomota oyumasi tomitugaga, bikatukorosaigusi, e yam kwaitolula batokaia bamovavau goli.’ ”
8 E vivila iluluwaisi la biga, 9 ikaimilavausi metoyasi wa laka, isalaisi komwaidona vavagi makwaisina baisa matausina tailuwotala taitala deli baisa sesia komwaidosi. 10 Minasina ilivalasi makawala baisa aposetolotKugisi makasana Biga Kala Katumiki. igasi Meri Magidalini sola Yowana toyo Meri Yemesa inala toyo mimilisi tuvaila. 11 Mitaga idokaisi biga mabigasina bigimakava wala; e gala idubumaisi minasina. 12 MitagauMitaga.Mimilisi buki pilabubogwa gala wala iginisi mailela 12. Pita itokaia, isakaula ila wa laka. Ikululu itadoyai olumoulela, e igisi karekwa yapupwakau yaminabwaita e gala avaka tuvaila. E isilavi ikaimilavau ola bwala, e itutu wowola paila avaka bogwa leikaloubusi.
Taiyu ilosi Emeiyusa
(Mk 16.12-13)
13 E yam makwaiwena taiyu matausina ililoulasi bilosi ovalu yagala Emeiyusa, kala maloula metoya mapilana Yerusalem katupoluwotala katupotala katupwaila keda (11 km). 14 Ibibigatonasi paila komwaidona vavagi makwaisina leikaloubusisi. 15 Tutala ililivalasi ititamapusi, Yesu titoulela ima otalisi ividuli matausina. 16 Mitaga itaboda ninasi e gala bivitusaisi matauna. 17 E iluki matausina, kawala, “Avaka kubigitonaisi tutala kuliloulasi ke?”
E itomwaisi, igibugibu migisi. 18 Taitala matausina yagala Kiliopasa ivitakauloki matauna, kawala, “Ki, yoku tosisula Yerusalem, e kammwaleta gala kunikoli avaka ikaloubusisi baisa yam makwaisina?”
19 Ikatupoi matausina, kawala, “Avai vavagi?”
Ilukwaisi matauna, kawasi, “Paila Yesu guma Nasaredi,vKugisi Lk 4.34 kala katumiki. matauna tovitoubobuta topeula ola vavagi deli ola biga omatala Yaubada toyo omitasi tomota komwaidosi. 20 E kama tolulasi kasi tokugwa toyo kama tokwaraiwagasi ikasalaisi kidamwa bikamwagasi bikatumataisi, e ikatukorosaisi matauna. 21 Mitaga yakamaisi kapikwakusi mwada matauna bikoli Isireli. E ka! tuvaila vavagi makwaina bogwa leikaloubusi e lagaila goli yam kwaitolula. 22 Tuvaila, mimilisi vivila metoyasi oma bodasi ilivalasi mimilisi vavagi e saina itutu wowomasi sainela. Paila bulubuvisiga ilosi wa laka, 23 mitaga gala ibanaisi wowola; e ikaimilavausi ikamitulaisi kidamwa bogwa leigisaisi anelosi ilukwaisi kidamwa bogwa leimova. 24 E mimilisi baisa yakamaisi ilosi wa laka, ibanaisi makawala vivila si biga, mitaga matauna gala igisaisi.”
25 E Yesu iluki matausina, kawala, “Wo toninagowa yokomi, saina kasai mi dubumi paila komwaidona avaka avaka tovitoubobuta leilivalaisi. 26 Ki, kaina ibodi wala matauna Mesaia ikugwa bilumkoli mayuyu makwaisina e bisuvi okala kalugologusa saina guyugwayu kadai?” 27 Ikatumiki Buki PilabumabomawKugisi Lk 4.16 kala katumiki. baisa matausina, e ivitouula metoya baisa Mosese deli tovitoubobutaxKugisi Lk 16.16 kala katumiki. komwaidosi; e ivituloki matausina avai ginigini isisu paila matauna titoulela.
28 E katitaikina iviloubusisi okadumalaga; e matauna mwada bisaitaula. 29 Mitaga ikaliyeiasi baisa matauna, kawasi, “Tasimwaisi, paila bogwa eikoyavi e yam bogwa biwokuva.” E isuvi isikaili matausina. 30 Osi tuta kamkwam, ikau kaula, inokagutoki baisa Yaubada, ikimimisi isaiki matausina. 31 E matausina imitalala mitasi, ivitusaisi matauna; e omitasi itamwau. 32 E ibigatonasi, kawasi, “Igau ilukwaida wa keda, e ikatumiki Buki Pilabumaboma baisa yakida, saina iyuviyavi nanoda kadai?”
33 E tuta matutona wala itokaiasi, ikaimilavausi Yerusalem; e ibanaisi matausina tailuwotala taitala bogwa isigugulasi toyo sesia, 34 ikikaibigasi, kawasi, “Mokwitala Tomoya bogwa leitokaia, e leiyoulapula baisa Saimoni.”
35 E kasitaiyu isolasi paila avaka ikaloubusi wa keda, deli ammakawala ivitusaisi matauna tutala ikimimisi kaula.
Yesu iyoulapula baisa la toligalega
(Md 28.16-20; Mk 16.14-18; Yn 20.19-23; VA 1.6-8)
36 Ililivalasi, e Yesu titoulela itowala e iluki matausina, “Bitalaguva lupomi.”
37 Mitaga inokubukubusi sainela, ikokolasi, e idokaisi igisaisi kosa. 38 E iluki matausina, kawala, “Avaka paila ikubukubu lupomi? Avaka paila kuninayuwasi? 39 Kugisaisi yamagu toyo kaikegu, yeigula goli asisu; kukwabikonaigusi e bukugisaisi; paila kosa gala isim vilionela deli tutuwanela, makawala kugisaisi isim baisa yeigu.”
40 Bogwa ilivala makawala, e ivituloki matausina yamala toyo kaikela. 41 Mitaga gala bidubumaisi goli paila si mwasawa, deli itutu uwosi. Mapaila inigadi matausina, kawala, “Ki, sitana avaka isisu bakam?” 42 Isakaisi matauna bubotala yena nagubugwabu,yMimilisi buki pilabubogwa ikatumkulovaisi, “deli sitana kitorina.” 43 e ikau, ikam omitasi.
44 Oluvi iluki matausina, kawala, “Vavagi makwaisina bogwa lalukwaimi tuta matutona lasikailimi. Paila bogwa lakaibiga kidamwa avaka avaka Mosese la Karaiwaga deli tovitoubobuta deli SamzBaisa pilamwaidona mina Yudia si Buki Pilabumaboma, paila kala katupwaila katupotolu goli. leiginisi paila yeigu gala bisala goli.”
45 E itapuloki ninasi kidamwa bikatetasi Buki Pilabumaboma. 46 E iluki matausina, kawala, “Buki Pilabumaboma kala ginigini isisu, kidamwa iboda matauna Mesaia bibani mmayuyu, e yam kwaitolula bitokaia bimovavau. 47 Tuvaila kidamwa bukuvigakaimi wodola Mesaia e bukukwamitulaisi mabigana paila ninavila toyo mitugaga kala ligaiwa baisa komwaidosi mina watanawa; e bukuvitouulasi Yerusalem. 48 E yokomi kala tosola vavagi makwaisina. 49 E ka! bogwa bawitali baisa yokomi avaka Tamagu eikatotila;aYesu ililivala paila Baloma Tobumaboma. mitaga ibodi bukutulotulasi ovilouveka,bMapilana Yerusalem. igau peula makwaina metoya wa labuma bibusi baisa yokomi.” 24.49 VA 1.4
Yesu ila walakaiwa
(Mk 16.19-20; VA 1.9-11)
50 E ivakouli matausina ilosi otalila Bedani;cKugisi Lk 19.29 kala katumiki. e yamala ikoulaila, ibigibwaili matausina. 24.50-51 VA 1.9-11 51 E tutala eibigibwaili isilavi matausina e ila walakaiwadwalakaiwa. Mimilisi wala buki pilabubogwa gala wala ikatumkulovaisi “wa labuma”. wa labuma. 52 E ikavaginaisi matauna,eikavaginaisi matauna. Mimilisi wala buki pilabubogwa gala iginisi, “ikavaginaisi matauna”. e ikaimilavausi Yerusalem, e saina imwasawasi. 53 E yumyambwata isisuaisi wa Bwala Kwebumaboma, iyakawolaisi Yaubada.

- LUKA
- <
- 24
- >

24:6 24.6-7 Md 16.21; 17.22-23; 20.18-19; Mk 8.31; 9.31; 10.33-34; Lk 9.22; 18.31-33

t 24:10 Kugisi makasana Biga Kala Katumiki.

u 24:12 Mitaga.Mimilisi buki pilabubogwa gala wala iginisi mailela 12.

v 24:19 Kugisi Lk 4.34 kala katumiki.

w 24:27 Kugisi Lk 4.16 kala katumiki.

x 24:27 Kugisi Lk 16.16 kala katumiki.

y 24:42 Mimilisi buki pilabubogwa ikatumkulovaisi, “deli sitana kitorina.”

z 24:44 Baisa pilamwaidona mina Yudia si Buki Pilabumaboma, paila kala katupwaila katupotolu goli.

a 24:49 Yesu ililivala paila Baloma Tobumaboma.

b 24:49 Mapilana Yerusalem.

24:49 24.49 VA 1.4

c 24:50 Kugisi Lk 19.29 kala katumiki.

24:50 24.50-51 VA 1.9-11

d 24:51 walakaiwa. Mimilisi wala buki pilabubogwa gala wala ikatumkulovaisi “wa labuma”.

e 24:52 ikavaginaisi matauna. Mimilisi wala buki pilabubogwa gala iginisi, “ikavaginaisi matauna”.

© 1984 PNGBS