- SAM
- <
- 136
- >

136
Wosila nokagutoki
1 Ibodi bitanokagutokisi baisa Guyau, paila matauna goli giyoubwaila,
e la yebwaili ikanuvagasi goli. 136.1 1 Lil 16.34; 2 Lil 5.13; 7.3; Esi 3.11; Sam 100.5; 106.1; 107.1; 118.1; Yer 33.11
2 Ibodi bitanokagutokisi baisa matauna tovakaigaga ikalisuwoli komwaidona minasina yaubada.
e la yebwaili ikanuvagasi goli.
3 Ibodi bitanokagutokisi baisa matauna topeuligaga ikalisuwoli komwaidona gweguya,
e la yebwaili ikanuvagasi goli.
4 Matauna goli kalamwaleta iuvagi vavagi topilaveka,
e la yebwaili ikanuvagasi goli.
5 Metoya ola kabitam, matauna ibubuli labuma,
e la yebwaili ikanuvagasi goli. 136.5 Vit 1.1
6 Matauna ibubuli valu watanawa odabala tukutaku,vKugisi Sam 24.2.
e la yebwaili ikanuvagasi goli. 136.6 Vit 1.2
7 Matauna ibubuli kalasia deli tubukona,
e la yebwaili ikanuvagasi goli. 136.7-9 Vit 1.16
8 Ibubuli kalasia kidamwa bikaraiwogi yam,
e la yebwaili ikanuvagasi goli.
9 E ibubuli tubukona deli utuyam, kidamwa bikaraiwogaisi bogi,
e la yebwaili ikanuvagasi goli.
10 Matauna ikatumati si kuluta tauwau mina Itipita,
e la yebwaili ikanuvagasi goli. 136.10 Sun 12.29
11 Matauna ikugwai mina Isireli e ivisunupuloi metoya mapilana Itipita,
e la yebwaili ikanuvagasi goli, 136.11 Sun 12.51
12 metoya oyamala goli, makweyana kweyapeuligaga,
e la yebwaili ikanuvagasi goli.
13 Matauna ivigaki mapilana Bolita Pilabweyani bitabai,
e la yebwaili ikanuvagasi goli, 136.13-15 Sun 14.21-29
14 e ikugwai la tomota oluwalela bolita goli,
e la yebwaili ikanuvagasi goli.
15 Mitaga ikatudoum guyoula Itipita deli la tokwabilia,
e la yebwaili ikanuvagasi goli.
16 Matauna ikugwai la tomota oluwalela viloupakala,
e la yebwaili ikanuvagasi goli.
17 Matauna ikatumati gweguya matausina topapeula,
e la yebwaili ikanuvagasi goli.
18 Matauna ikatumati gweguya matausina isim bulogasi,
e la yebwaili ikanuvagasi goli.
19 Yagasi Siyoni, matauna mina Amora si guyau,
e la yebwaili ikanuvagasi goli, 136.19 Baw 21.21-30
20 deli Ogi,wSioni…deli Ogi: Kugisi Sam 135.11. matauna guyoula Basani,
e la yebwaili ikanuvagasi goli. 136.20 Baw 21.31-35
21 Matauna ikau si pwaipwaia e isaiki la tomota,
e la yebwaili ikanuvagasi goli,
22 e isaiki baisa mina Isireli la towotetila,
e la yebwaili ikanuvagasi goli.
23 Matauna gala wala ilumwelavaidasi, avai tuta yakidasi bogwa tamamasi,
e la yebwaili ikanuvagasi goli.
24 Matauna itanekwaidasi metoya kada tilaulasi,
e la yebwaili ikanuvagasi goli.
25 Matauna iuvakoma komwaidona la bubuli tommomova,
e la yebwaili ikanuvagasi goli.
26 Ibodi bitanokagutokisi baisa matauna labuma la Yaubada,
e la yebwaili ikanuvagasi goli.

- SAM
- <
- 136
- >

136:1 136.1 1 Lil 16.34; 2 Lil 5.13; 7.3; Esi 3.11; Sam 100.5; 106.1; 107.1; 118.1; Yer 33.11

136:5 136.5 Vit 1.1

v 136:6 Kugisi Sam 24.2.

136:6 136.6 Vit 1.2

136:7 136.7-9 Vit 1.16

136:10 136.10 Sun 12.29

136:11 136.11 Sun 12.51

136:13 136.13-15 Sun 14.21-29

136:19 136.19 Baw 21.21-30

w 136:20 Sioni…deli Ogi: Kugisi Sam 135.11.

136:20 136.20 Baw 21.31-35

© 1984 PNGBS