- MADIU
- <
- 16
- >

16
Inigadaisi kabutuvatusi
(Mk 8.11-13; Lk 12.54-56)
1 Parisi toyo Sadusi imaisi iwakolaisi matauna, inigadaisi kidamwa bivagi vavagi siligaga bikibuboti Yaubada ininabwaila paila matauna. 16.1 Md 12.38; Lk 11.16 2 Yesu ivitakauloki matausina, kawala, “Tutala koyavi, kukwaibigasi, kawami, ‘Bogwa biniwavila valu paila labuma ikulubweyani.’ 3 E tutala kaukwau kukwaibigasi, kawami, ‘Lagaila bogwa bikuna valu paila labuma ikulubweyani toyo bwabwaula.’ Kunikolaisi ammakawala bukuvitusaisi labuma kala gigisa; mitaga gala gagabila bukuvitusaisi kweluva kala kabutuvatusi. 4 Tubwa matubona tubugaga ilumwelavaisi Yaubada. Kunainevisi kabutuvatusi; mitaga basakaimi Youna kala kabutuvatusitKugisi Md 12.41 kala katumiki. e gala avai kabutuvatusi tuvaila.” 16.4 Md 12.39; Lk 11.29
E isilavi matausina, ila.
Parisi toyo Sadusi si yisi
(Mk 8.14-21)
5 Toligalega bogwa iluvapelasi mapilana ewaiwauMapilawena opilibomatu. e ilumwelavaisi bikauwaisi kasi beredi. 6 E Yesu iluki matausina, kawala, “Ka! kuyamataimi paila si yisi Parisi toyo Sadusi.”vKugisi makasana Biga Kala Katumiki.16.6 Lk 12.1
7 E ititamapusi titoulesi kawasi, “Ilulukwaidasi paila uula gala takauwaisi kada beredisi.”
8 Mitaga Yesu bogwa inikoli baisa ikaibiga, kawala, “Wo yokomi! saina pikekita mi dubumi. Avaka paila kutitamapusi titoulemi gala kami beredi? 9 Ki gala sitana kugisaisi? Gala kululuwaisi beredi kwailima paila tailakatuluwolima deli vila peta kukwatuyoulaisi ke? 16.9 Md 14.17-21 10 E tuvaila gala kululuwaisi beredi kwailima kwaiyu paila tailakatuluwovasi deli vila peta kukwatuyoulaisi ke? 16.10 Md 15.34-38 11 Ki, ammakawami? Gala kukwatetasi gala alivala paila beredi? Mitaga kuyamataimi paila si yisi Parisi toyo Sadusi.”
12 E wa tuta matutowena ikatetasi Yesu gala iluki biyamataisi paila beredi kala yisi, mitaga biyamataisi paila si uvituloki Parisi toyo Sadusi.
Pita ikamituli Yesu avai tau matauna
(Mk 8.27-30; Lk 9.18-21)
13 Tutala Yesu imakaia mapilana valu Sisaria Pilipai,wMapilana valu isisu opiliyavata sita kaduwonaku metoya milaveta Galili, makawala Vakuta bitala Wawela (40 km). ikatupoi la toligalega, kawala, “Tomota ililivalasi mwada availa yeigu Latula Tomota?”xKugisi makasana Biga Kala Katumiki.
14 Ikaibigasi, kawasi, “Mimilisi idokaisi mwada yoku Yoni Tobapitaisi, mimilisi idokaisi Ilaitia,yMatauna taitala mina Yudia si tovitoubobuta tobogwa tomota idokaisi igau goli bikaimilavau bikatubiasi kedala Mesaia; kugisi Mal 4.5-6. e mimilisiga Yeremaia, kaina taitala metoya osi boda tovitoubobuta.” 16.14 Md 14.1-2; Mk 6.14-15; Lk 9.7-8
15 Ikatupoi matausina, kawala, “Mitaga yokomi kudokaisi availa yeigu?”
16 Saimoni Pita ivitakaula, kawala, “Yoku Mesaia, Yaubada Tosigaga Latula.” 16.16 Yn 6.68-69
17 E Yesu ivitakauloki matauna, kawala, “Yoku bukumwasawa Saimoni, latula Yoni; paila tomota watanawa gala ivitulokaimsi makwaina, mitaga Tamagu wa labuma. 18 E tuvaila alukwaim, yoku Pita yagam ‘Dakuna’, e odukutotuz“Dakuna”, e odukutotu.Obonasi mina Girisi si biga paila “dakuna” iginisi “petros” (Pita), e si biga paila “dukutotu” iginisi “petra”. Yesu eiluki Pita, kawala, “Yoku yagam Petros (Dakuna), e opetra (odukutotu) makwaina bakaliai ulo ekalesia.” makwaina bakaliai ulo ekalesia; e kaliga kala peula gala bikalisuwoli makwaina. 16.18-19 Md 18.18; Yn 20.23 19 Basakaim kala buluva Labuma Karaiwogala, e avaka bukusipu baisa ovalu watanawa Yaubada bisipu wa labuma; e avaka bukutaneku baisa ovalu watanawa Yaubada bitaneku wa labuma.”
20 Oluvi iluluki toligalega, kawala, “Taga bukulukwaisi availa kidamwa yeigu Mesaia.”
Yesu ivitububoti la kaliga
(Mk 8.31—9.1; Lk 9.22-27)
21 Metoya wa tuta matutowena Yesu ivitouula ivituloki la toligalega kidamwa bibodi bilokaia Yerusalem bibani kala mmayuyu bidubadu metoya baisa kaidadala valuaKugisi makasana Biga Kala Katumiki. deli tolula kasi tokugwa deli toninitalapula paila Karaiwaga;bKugisi makasana Biga Kala Katumiki. bikatumataisi matauna, e yam kwaitolula bitokaia bimovavau goli.
22 E Pita ivakouli Yesu ilau opayumila e ivitouula ibuyoyu matauna, kawala, “Tomoya, kuligaiwa; vavagi makwaisina gala makawala bikaloubusisi baisa yoku.”
23 Mitaga Yesu itovila, iluki Pita, kawala, “Kum otapwagu Setani;cKugisi Md 4.1 kala katumiki. Yesu eikavitagi maigana mwada Pita yagala paila uula Pita la biga kala lega makawala Diabolo ililivala kala tamnabi Yesu. yoku kabokapusi baisa yeigu; paila gala magim la vavagi Yaubada mitaga si vavagi tomota.”
24 E Yesu iluki la toligalega, kawala, “Kidamwa availa magila bibokulaigu, ibodi bikatilavi tatoula, bikeula kala korosi, bibokulaigu. 16.24 Md 10.38; Lk 14.27 25 Paila availa magila biyusi tatoula matauna bitamwau; e availa bikitumou tatoula paila yeigu, matauna bimova goli. 16.25 Md 10.39; Lk 17.33; Yn 12.25 26 Avaka kala bwaina baisa taitala kidamwa iyosi guguwala valu valu komwaidona, mitaga matauna bitamwau? Gala avaka kala bwaina. Gala gagabila availa bisaiki guguwa bimipuvau la momova. 27 Paila yeigu Latula TomotadKugisi makasana Biga Kala Katumiki. bama deli ulo anelosi ola guyugwayu Tamagu, e bamapu baisa taitala taitala paila komwaidona avaka leiuvagi. 16.27 Sam 62.12; Md 25.31; Rm 2.6 28 Kululuwaisi baisa, mimilisi kutotusi baisa, gala bukukwaligasi, mitaga ikugwa bukugisibogwisi yeigu Latula Tomota bama baguyau.”

- MADIU
- <
- 16
- >

16:1 16.1 Md 12.38; Lk 11.16

t 16:4 Kugisi Md 12.41 kala katumiki.

16:4 16.4 Md 12.39; Lk 11.29

u 16:5 Mapilawena opilibomatu.

v 16:6 Kugisi makasana Biga Kala Katumiki.

16:6 16.6 Lk 12.1

16:9 16.9 Md 14.17-21

16:10 16.10 Md 15.34-38

w 16:13 Mapilana valu isisu opiliyavata sita kaduwonaku metoya milaveta Galili, makawala Vakuta bitala Wawela (40 km).

x 16:13 Kugisi makasana Biga Kala Katumiki.

y 16:14 Matauna taitala mina Yudia si tovitoubobuta tobogwa tomota idokaisi igau goli bikaimilavau bikatubiasi kedala Mesaia; kugisi Mal 4.5-6.

16:14 16.14 Md 14.1-2; Mk 6.14-15; Lk 9.7-8

16:16 16.16 Yn 6.68-69

z 16:18 “Dakuna”, e odukutotu.Obonasi mina Girisi si biga paila “dakuna” iginisi “petros” (Pita), e si biga paila “dukutotu” iginisi “petra”. Yesu eiluki Pita, kawala, “Yoku yagam Petros (Dakuna), e opetra (odukutotu) makwaina bakaliai ulo ekalesia.”

16:18 16.18-19 Md 18.18; Yn 20.23

a 16:21 Kugisi makasana Biga Kala Katumiki.

b 16:21 Kugisi makasana Biga Kala Katumiki.

c 16:23 Kugisi Md 4.1 kala katumiki. Yesu eikavitagi maigana mwada Pita yagala paila uula Pita la biga kala lega makawala Diabolo ililivala kala tamnabi Yesu.

16:24 16.24 Md 10.38; Lk 14.27

16:25 16.25 Md 10.39; Lk 17.33; Yn 12.25

d 16:27 Kugisi makasana Biga Kala Katumiki.

16:27 16.27 Sam 62.12; Md 25.31; Rm 2.6

© 1984 PNGBS